Oct 24,2019
తెలంగాణలో హోండా ఎస్‌ఈసీ
నవతెలంగాణ, వాణిజ్య విభాగం: హోండా మోటర్‌సైకిల్‌ అండ్‌ స్కూటర్‌ ఇండియా (హెచ్‌ఎంఎస్‌ఐ) సంస్థ తెలంగాణలో తన రెండో నైపుణ్య అభివృద్ధి కేంద్రాన్ని (ఎస్‌ఈసీ) ఏర్పాటు చేసింది. సిరిసిల్ల పార్క్‌లోని ప్రభుత్వ ఐటీఐలో హెచ్‌ఎంఎస్‌ఐ దీనిని ఏర్పాటు చేసింది. జాతీయ నైపుణ్య అభివృద్ధి కార్పొరేషన్‌ వారి సౌజన్యంతో దీనిని ఏర్పాటు చేశారు. స్థానిక యువతకు ఉపాధి-ఆధారిత సాంకేతిక నైపుణ్యత శిక్షణను అందించే ఉద్దేశంతో ఈ కేంద్రా న్ని ఏర్పాటు చేసినట్టుగా వరంగల్‌ రీజినల్‌ డిప్యూటీ డైరెక్టర్‌ కె.వి. చంద్రశేఖర్‌ తెలిపారు. ఈ కార్యక్రమంలో గవర్న మెంట్‌ ఐటీఐ ప్రిన్సిపల్‌ దేవానంద, హోండా టూవీలర్స్‌ సంస్థ దక్షిణ భారత విభాగం అమ్మకాలు, మార్కెటింగ్‌ విభాగం జనరల్‌ మేనేజరు యోగేశ్‌ మాథూర్‌ అసిస్టెంట్‌ జనరల్‌ మేనేజర్‌ శ్రీవాస్త తదితరులు పాల్గొన్నారు. స్థానిక యువతకు నైపుణ్యతను పెంచి ఉపాధి అవకాశాలను పెంపొందించే ఉద్దేశంతో తాము కార్పొరేట్‌ సోషల్‌ రెస్పాన్స్‌లో భాగంగా ఈ తరహా కార్యక్రమానికి శ్రీకారం చుట్టినట్టుగా సంస్థ ఉపాధ్యక్షుడు ప్రదీప్‌ పాండే తెలిపారు.
మీ స్నేహితులకు రికమెండ్ చెయ్యండి